එතැන් සිට සැතපුම් හයක් වැනි දුරකින් පිහිටි ගොල්ඩර්ස් ග්‍රීන් ආදාහනාගාරය වෙත මෘතදේහය රැගත් දෙන රිය පෙරහරකින් රැගෙන යනු ලැබිය. අවසන් කටයුතු සඳහා ද විශාල පිරිසක් සහභාගිව සිටියහ. මහා බ්‍රිතාන්‍යයේ ප්‍රධාන සංඝ නායක කින්ස්බරි සද්ධාතිස්ස ජාත්‍යන්තර බෞද්ධ මධ්‍යස්ථානාධිපති අග්ගමහා පණ්ඩිත ගලයායේ පියදස්සි නාහිමි, බොරැල්ල අතුල දස්සන බෞද්ධ මධ්‍යස්ථානාධිපති කොළඹ දිසාවේ ප්‍රධාන සංඝ නායක බොරැල්ලේ අතුල නාහිමි, ගාල්ල කච්චුවත්ත පුරාණ විහාරස්ථානාධිපති උළුවිටිකේ බෝධිසීහ හිමි, බාර්ත් ස්පා විශ්ව විද්‍යාලයේ මහාචාර්ය දීගල්ලේ මහින්ද හිමි ඇතුළු මහා සංඝ රත්නය දහනමක් අවසන් කටයුතු සඳහා සහභාගී වුහ.